  Майя Бывальцева Гракысь Анатолий Марченко нимо школаын «Демография» йӧскалык ӵектосъя школакуспо стадион лэсьто. Ужъёс туэ но вуоно арын мынозы. Со сярысь Удмуртиысь кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Та дыре лэсьтӥськисьёс интыез дасяло, вуж юбоосты утялто. Таяз арын татын бызьылон сюресъёс но искусственной шобретэн футбол бусы кылдозы Ярослав Семёнов, Удмуртиысь кивалтэтлэн тӧроез2021-тӥ арын 900 интылы трибунаос пуктозы, стадионэз югдытон ужез быдэстозы. Озьы ик вуоно арын волейболэн, баскетболэн, городкиен шудон интыос, турникъёс лэсьтозы. Тодэ вайытом, озьы ик йӧскалык ӵектос улсын Ижкарысь 17 но 35 номеро школаосын стадионъёс лэсьтыны кутскизы. Ватсалом, 1-тӥ куарусёнэ Гракысь шор ёро школаын цифровой но гуманитарной дышетонъя «Будон инты» («Точка роста») центр усьтозы. Нош 2021-тӥ арын черкогуртын спортъя элькун гужем гурт шудонъёс ортчозы, солы дасяськон улсын сюресъёсты тупатъяны 15 миллион манет висъязы. Тегъёс: Спорт Удмуртия школаос лэсьтськон Грак  